kardosdrur/scandi-wiki huggingface dataset:
Freaky Styley

Freaky Styley er det andet album af det amerikanske alternative rock-band Red Hot Chili Peppers, som blev udgivet i 1985 gennem EMI. På denne udgivelse var den originale guitarist Hillel Slovak kommet tilbage. Freaky Styley indeholdt fire singler: "Jungle Man", "American Ghost Dance", "Catholic School Girls Rule", og "Hollywood (Africa)"
Freaky Styley var albummet, der satte lidt gang i karrieren hos Red Hot Chili Peppers.
Under produceren George Clinton, formåede de at lave et godt sælgende funk-album.

Spor 
 "Jungle Man" – 4:09
 "Hollywood (Africa)" (The Meters) – 5:03
 "American Ghost Dance" – 3:51
 "If You Want Me To Stay" (Sly and the Family Stone) – 4:07
 "Nevermind" – 2:47
 "Freaky Styley" – 3:39
 "Blackeyed Blonde" – 2:40
 "The Brothers Cup" – 3:27
 "Battleship" – 1:53
 "Lovin' And Touchin'" – 0:36
 "Catholic School Girls Rule" – 1:55
 "Sex Rap" – 1:54
 "Thirty Dirty Birds" – 0:14
 "Yertle The Turtle" – 3:46

2003 kvalitetsforbedret versions bonusspor 
 "Nevermind" (demo) – 2:17
 "Sex Rap" (demo) – 1:37
 "Freaky Styley" (orginal) – 8:49
 "Millionaires Against Hunger" – 3:28

Album fra 1985
Red Hot Chili Peppers-album
Mother's Milk

Mother's Milk er et album fra 1989 udgivet af rockgruppen Red Hot Chili Peppers, 1 år efter guitaristen Hillel Slovaks død. Pladen er dedikeret til Slovak.
Med John Frusciante og Chad Smith på hhv. guitar og trommer blev albummet en stor succes.
Nummeret Knock Me Down var til ære for Slovak.

Red Hot Chili Peppers-album
Album fra 1989
One Hot Minute

One Hot Minute er det sjette studiealbum fra det amerikanske band Red Hot Chili Peppers. Albummet blev udgivet hos Warner Bros. Records den 8. september 1995. Deres verdensomspændende succes med albummet Blood Sugar Sex Magik, fik guitaristen John Frusciante til at forlade bandet midt i deres turné i 1992.
Albummet blev det eneste som guitaristen Dave Navarro var med til at indspille sammen med bandet. Navarros tilstedeværelse i bandet, var med til at ændre Red Hot Chili Peppers stil. One Hot Minute indeholder færre seksuelle temaer, end deres tidligere udgivelser. Til gengæld indeholdt pladen temaer som stoffer, smerte og beskyldninger. Desuden har enkelte heavy metal inspirerede guitar riffs også fundet vej til pladen. På dette tidspunkt var forsangeren Anthony Kiedis igen begyndt, at tage stoffer som kokain og heroin, selvom han havde været stoffri i over fem år. Dette havde selvfølgelig også indflydelse på hans sangstemme, som derfor ikke var på samme niveau som tidligere.

One Hot Minute var en kommerciel skuffelse, selvom den indeholdt tre hit singler og nåede en flot 4. plads på den amerikanske Billboard Top 200. Deres forrige album Blood Sugar Sex Magik solgte over dobbelt så mange kopier som One Hot Minute, der også modtog meget mere negativ kritik. Navarro blev fyret fra bandet i 1998 på grund af uenigheder om deres musiske stil.

Spor 
Alle sangene er skrevet af Red Hot Chili Peppers.

 Warped – 5:04
 Aeroplane – 4:45
 Deep Kick – 6:33
 My Friends – 4:02
 Coffee Shop – 3:08
 Pea – 1:47
 One Big Mob – 6:02
 Walkabout – 5:07
 Tearjerker – 4:19
 One Hot Minute – 6:23
 Falling into Grace – 3:48
 Shallow Be Thy Game – 4:33
 Transcending – 5:46

Red Hot Chili Peppers-album
Album fra 1995
Beredskabet

Beredskab, af det tyske Bereitschaft, er en fællesbetegnelse for det akutte og forbyggende arbejde der foregår i forhold til krise situationer, ulykker m.m.

Langt de fleste lande på verdensplan har et form for beredskab.

Typisk består beredskabet af et Brandvæsen og et Præhospital element, som i fællesskab, typisk igennem en fælles kommando/alarm central tager sig af ulykker og tilskadekomst.

Selvom politiet ikke er en officiel del af det man betegner som beredskab, deltager de typisk alligevel på skadesteder med opgaver som trafik dirigering, sikring og lign. opgaver.

Beredskab i Danmark 
I Danmark er Beredskabet en dagligdags betegnelse, der omfatter Beredskabsstyrelsen, de kommunale beredskaber, det præhospitale beredskab og det hospitale beredskab som samlet enhed. Beredskabet varetager beredskabsfunktioner i henhold til Beredskabsloven mm.

I mange tilfælde omtales politiet og forsvaret også fejlagtigt som dele af beredskabet. Politiet og forsvaret er som samlede institutioner beskæftiget med myndigheds- og suverænitetshåndhævelsesopgaver. Politiet og forsvaret fortager dog enkelte præhospitale opgaver i form af førstehjælp på ulykkessteder, patientevakuering med helikopter og lignende.

Se også 
 Akutberedskab
 Brandvæsen

Referencer

Eksterne henvisninger 
 Beredskabsloven
 Bekendtgørelse om risikobaseret
 Bekendtgørelse om planlægning af sundhedsberedskabet og det præhospitale beredskab samt uddannelse af ambulancepersonale m.v.
 Beredskabsinfo.dk
 Beredskabsforum.dk
Californication (album)

Californication er det syvende studiealbum fra det amerikanske band Red Hot Chili Peppers. Albummet blev udgivet den 4. juni 1999 hos Warner Music og er Red Hot Chili Peppers hidtil bedst sælgende album, med mere end 15 millioner solgte kopier på verdensplan. Med udgivelsen af Californication vendte John Frusciante tilbage til bandet og erstattede Dave Navarro som bandets guitarist. Frusciante havde tidligere været medlem af bandet under udgivelsen af pladerne Mother's Milk og Blood Sugar Sex Magik. Med Frusciante på guitar, skiftede bandet over til en anden stil, end den de havde haft med Navarro.

Albummet blev en kæmpe succes, med hits som Californication, Otherside, Around The World, Parallel Universe og det Grammy Award-vindende nummer Scar Tissue. Californication blev et vendepunkt for bandet, såvel stilmæssigt som popularitetsmæssigt.

Spor 
Alle sangene er skrevet af Red Hot Chili Peppers.

 Around the World – 3:58
 Parallel Universe – 4:30
 Scar Tissue – 3:37
 Otherside – 4:15
 Get on Top – 3:18
 Californication – 5:21
 Easily – 3:51
 Porcelain – 2:43
 Emit Remmus – 4:00
 I Like Dirt – 2:37
 This Velvet Glove – 3:45
 Savior – 4:52
 Purple Stain – 4:13
 Right on Time – 1:52
 Road Trippin' – 3:25

Referencer 

Red Hot Chili Peppers-album
Album fra 1999
By the Way

By the Way er det ottende studiealbum fra det amerikanske alternative rockband Red Hot Chili Peppers.

Historie og modtagelse 
Der gik 3 år og så var Red Hot Chili Peppers tilbage i studiet.
De store forventninger gik i opfyldelse, men det var en skuffelse for mange af de gamle fans, som elskede dem grundet deres gamle Rocklyd. 
Albummet var mere stille.
Albummet var det første bandet udgav efter alle 4 bandmedlemmer var blevet stoffri.
Med hits som By The Way, publikumsfavoritten, Can't Stop, Universally Speaking og The Zephyr Song solgte albummet nu alligevel godt.

Spor 

Album fra 2002
Red Hot Chili Peppers-album
Claus Frandsen

Claus Frandsen (født 21. juni 1969) er en dansk fodboldspiller, som har spillet for blandt andre Vejle Boldklub og senest Glostrup F.K. Claus Frandsen opnåede en del kampe i Superligaen for Vejle og et enkelt mål i kampen FCK-VB, som endte 0-1 i 1999. 

Den store succes havde han dog i Glostrup, hvor han spillede helt frem til slutningen af 2003, hvor han opnåede over 370 kampe og scorede 206 mål.

Efter en skidt start på foråret 2004 vendte han dog tilbage til Glostrup. Ifølge Transfermarkt stoppede han endegyldigt karrieren i 2006.

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldspillere fra Glostrup FK
De tre små grise

De tre små grise  er oprindeligt et folkeeventyr, som i 1933 blev filmatiseret af Walt Disney som en kort tegnefilm, en del af Silly Symphony-serien. Filmen handler om, hvordan de tre grise bygger hver sit hus, den ene af strå, den anden af pinde, den tredje og klogeste af mursten. Da ulven kommer puster han de to førstes huse omkuld, men de redder sig ind hos deres kloge storebror, og hans hus kan ulven ikke puste omkuld. (I folkeeventyret æder ulven de to første grise.)

Filmen blev så populær, at man gentagne gange opfordrede ham til at lave en fortsættelse. Det blev til Den store stygge ulv i 1934, hvor ulven fik en hovedrolle, og grisene havde birollen sammen med eventyrfiguren Rødhætte, som ulven efterstræber. Disney gik modstræbende med til en fortsættelse mere med Tre små ulve i 1936, som er en både vittig og ond fortsættelse af grisefilmen. Ulven lærer her tre små ulve op i at fange grisene, og det lykkes dem at fange de to dumme grise, men ulven overmandes dog af den ældstes nye opfindelse, en "ulveordner," som er et rent torturapparat. Efter noget pres blev det til Den Praktiske Gris i 1939, den sidste med grisene og den sidste Silly Symphony. Denne film gav den ældste af grisene det navn, der siden hang ved ham. Han har i denne film bygget en løgnedetektor, som han anvender først på sine brødre efter de har været ulydige mod ham, siden på ulven.

Selv om grisene begyndte at køre i tomgang på film, så blev de et fast element i Anders Ands tegneserieunivers, især i skovuniverset. Praktiske Gris er fra starten den klogeste, hvor hans to brødre er tankeløse og mest tænker på leg, men det lykkes alligevel altid for dem at klare ærterne i fællesskab.

Praktiske Gris er også synomym for en praktisk minded håndværker elle person, der ordner/laver/gør alt praktisk.

I de fleste serier/tegnefilm optræder grisene sammen med Store Stygge Ulv, der konstant er på jagt efter dem, og hans søn Lille Stygge Ulv, der er deres ven. Der er dog også serier, hvor grisene optræder uden ulvene. Her er historierne oftest bygget op omkring konflikter mellem de to yngste grises tankeløshed og Praktiske Gris' forsøg på at retlede dem.

Shu-bi-dua har skrevet en sang om de samme grise på tredje album fra 1976. Det samme har Dan Turell i digtet Dagens Disney Evangelium, hvor grisene fanges. Ulven slipper dem dog løs igen, da han ellers vil miste sit livsindhold, hvis han ikke længere har grisejagten.

Disse har intet med sangen fra filmen at gøre, Who's afraid of the big bad wolf, som er en af de kendteste og mest populære sange fra en Disney-film, komponeret af den på det tidspunkt nyansatte komponist Frank Churchill. Han kom siden til at skabe meget musik for Disney.

Tegnere 
 Carl Buettner
 Gil Turner

Anders And-figurer
Folkeeventyr
Nominativ

Nominativ (nævnefald) er en grammatisk kasus (et 'fald'), der har som én ud af evt. flere funktioner det formål at markere en sætnings subjekt. Det er med til at gøre det muligt at skelne mellem, hvem eller hvad der udfører en handling, og det, der bliver påvirket af handlingen. Ordet nominativ gives altså som navn til den grammatisk form som et grundled i en sætning ofte vil stå i i kasussprog, i modsætning til oblik kasus (afhængighedsfald). På dansk er det kun for personlige pronominer, at der gøres forskel på nominativ og oblik kasus, men andre sprog har det også på andre nominale ordklasser som substantiver og adjektiver.

Eksempler:
 Jeg ramte bolden.
 Bolden ramte mig.

Ordet "jeg" er nominativ, mens "mig" er akkusativ. Der er dog en del stilistisk og anden variation i brugen af kasus på dansk, og det betyder at der ikke er et 1:1-forhold mellem nominativ og status som subjekt. Det er nemlig almindeligt, at bruge oblik form af subjekter der er sidestillede (fx "mig og Karoline går i biografen nu") og subjekter med modificerende led (fx "ham der vil i biografen med dig" og "dem der har lyst, tager i biografen"). Dermed markerer nominativ nærmere specifikt et usammensat, altså syntaktisk selvstændigt, eller ikke-komplekst subjekt.

Personlige pronominer bøjet i nominativ.
 1. person, ental — jeg
 2. person, ental — du, De
 3. person, ental — han, hun, den, det
 1. person, flertal — vi
 2. person, flertal — I, De
 3. person, flertal — de

Personlige pronominer bøjet i akkusativ eller dativ.
 1. person ental – mig
 2. person ental – dig
 3. person ental – ham, hende, den, det
 1. person flertal – os
 2. person flertal – jer
 3. person flertal – dem

Nominativ med infinitiv: se under akkusativ med infinitiv.

Kilder

Grammatik
Kasus
Retfærdighed

Retfærdighed er et begreb, hvis indhold adskillige gange har været underlagt en filosofisk såvel som juridisk behandling. Der findes ingen almengyldig definition af begrebet. I sin mest grundlæggende form, er "retfærdighed" straf og belønning sat i system. I forlængelse af dette kan man sige at retfærdighed udelukker vilkårlighed og dermed er begrundet i et etisk valg.

Den danske retsfilosof Alf Ross har påpeget at retfærdighed i fleste tilfælde anvendes synonymt med lighed, og en definition af retfærdighed kan derfor være at "de lige skal behandles lige" – dvs. hvis man opfylder bestemte kriterier (således at man kan bestemmes i en kategori), så skal man også behandles derefter for at blive retfærdigt behandlet. Derfor er retfærdighed ifølge Ross en subjektiv følelse.

I bibelsk sprog bruges "retfærdighed" om tilstanden uden synd og betyder nærmest moralsk fuldkommen.

Se også 
 Retfærdighed (bibelsk sprog)

Noter

Litteratur 
 Krause-Jensen, Katrine (2020). “The Sense of Justice”. Aarhus Universitet.
 Rawls, John; En teori om retfærdighed (på engelsk i 1971 (rev. 1999) (A Theory of Justice) – dansk i 2005)
 Ross, Alf; Om ret og retfærdighed (1953) (på engelsk i 1959 med titlen On Law and Justice)
 Fuller, Lon L.; The Morality of law (1964) og "Otte veje til fiasko for ethvert retssystem"

Eksterne links 

 Gyldendal

Retsvidenskab
Jura
Politisk filosofi
Statens Kunstfond

Statens Kunstfond er Danmarks største kunstfond, der hvert år uddeler ca 500.mio. kr. til ca. 6000 projekter og kunstnere. Kunstfonden støtter udviklingen af nyskabende ideer og kunstoplevelser af høj kvalitet og har til opgave at få kunst ud i hele Danmark og støtte dansk kunst i udlandet.

Statens Kunstfonds midler anvendes til en lang række formål inden for arkitektur, billedkunst, film, kunsthåndværk og design, litteratur, musik og scenekunst. Resultaterne af Kunstfondens tildelinger kan hver dag opleves i hele landet. For eksempel på spillesteder, festivaler og på skoler, institutioner, arbejdspladser og offentlige steder, og på landets mange små og store kulturinstitutioner.

Kunstfonden er Danmarks første organ med armslængdeprincippet. Ophavsmanden til Statens Kunstfond er Danmark første kulturminister, Julius Bomholt. Den udløste i 1964 en protestaktion af Peter Rindal, hvis modstand efter ham kaldes rindalisme.

Statens Kunstfonds formand er Michael Boiesen, der blev valgt til opgaven af kulturminister Mette Bock

Udvalgene 
Fonden arbejder primært i 12 udvalg, som på baggrund af ansøgninger fra kunstnere, kunstnergrupper, kunstformidlere og kunstinstitutioner uddeler mere end 500 mio. kr. om året til en lang række kunstneriske formål.

De 12 udvalg er:

Arkitektur
 Legat- og Projektstøtteudvalget for Arkitektur
Billedkunst
 Legatudvalget for Billedkunst
 Projektstøtteudvalget for Billedkunst
Film
 Legatudvalget for Film
Kunsthåndværk og design
 Legatudvalget for Kunsthåndværk og Design
 Projektstøtteudvalget for Kunsthåndværk og Design
Litteratur
 Legatudvalget for Litteratur
 Projektstøtteudvalget for Litteratur
Musik
 Legatudvalget for Musik
 Projektstøtteudvalget for Musik
Scenekunst
 Legatudvalget for Scenekunst
 Projektstøtteudvalget for Scenekunst

Kriterium for tildeling af støtte 
Det overordnede kriterium for at opnå støtte fra Statens Kunstfond er ifølge fondens lovgrundlag kunstnerisk kvalitet.

Sekretariat 
Sekretariatsfunktionerne for Statens Kunstfond varetages fra 1. januar 2016 af Slots- og Kulturstyrelsen (Tidligere, 1. juli 2003 – 31. december 2011: Kunststyrelsen og 1. januar 2012 - 31. december 2015: Kulturstyrelsen).

Referencer

Eksterne kilder/henvisninger 
 Statens Kunstfonds hjemmeside kunst.dk
 Hjemmeside om kunst i det offentlige rum
 Den danske pavillon i Venedig 

Kunst fra Danmark
Danmarks politik
Etableret i 1964
Forlag

Bogforlag er virksomheder, der udgiver bøger og andet trykt materiale. De står typisk for at redigere forfatterens manuskript og sørge for layout. Derefter sender forlaget bogen til et trykkeri og sørger for at sælge bogen til detailhandlen, typisk boghandlere, men i stigende grad også supermarkeder, kiosker etc.

Der findes også andre typer af forlag, som fx brætspils-, musik- eller lydbogsforlag, men i daglig tale er det underforstået, at det drejer sig om et bogforlag. I de seneste år er der desuden blevet stiftet flere medudgiverforlag, for at dække de mange selvudgiveres behov. Ved en medudgivelse får forfatteren forlagets kvalitetssikring, men dækker selv visse udgifter som ved en selvudgivelse.

Etymologi 
Ordet forlag kommer af at lægge ud, forlaget lægger ud for omkostningerne ved publikationen og får pengene hjem ved salg af bøger. Begrebet "udgivet på eget forlag" bliver dermed mere gennemskueligt, forfatteren behøver ikke at drive en egentlig forlagsvirksomhed, men betaler selv for udgivelsen af sit værk.

Se også 
 Internationalt Standard Bognummer, ISBN

Litteratur 
 Bidsted, Ole (1999, 1992). Bogudgivelser og forlagsdrift. 2. udgave. – København: Klitrose. 51 sider. DK5=00.4. 

 Schiffrin, André (2002). Bogbusiness. Oversat af Brian Christensen. 1. udgave. København: Rosinante, 2002. – 198 sider. Originaltitel: The business of books. Forlæggeren André Schiffrins selvbiografi og redegørelse for forlagsverdenens fald i standard, hvor selvstændige kvalitetsforlag bliver opslugt af storkoncerner. DK5=00.4. 

 Fagerström, Grethe og Olle Vejde (1990). Ge ut på eget förlag / Grethe Fagerström, Olle Vejde1. upplagan, 1. tryckningen. Uppsala: Fagerström & Vejde. 32 sider. DK5=00.4. 

 Arguimbau, Damián (1992). Forlagsordbog : dansk-engelsk, engelsk-dansk. København: Forening for Forlagsfolk. 92 sider. DK5=00.4. ("ikke til udlån"). 

 Pahl, Birgitte og Anne-Marie Schjelde (1985). Bøger og forlæggere : omkring det litterære system i Danmark. Nr. 34 i serien Danmarks Biblioteksskoles A4-serie. København: Danmarks Biblioteksskole. 208 sider : ill. ; 30 cm. Hovedopgave, Danmarks Biblioteksskole. DK5=00.4.

Eksterne henvisninger 
 Ordet 'forlag'  på ODS, Ordbog over det danske Sprog
 Forlagsoversigt – fra Bogguide.dk 
 Det danske ISBN-kontor  (pdf-fil til download)
 Forlæggerforeningen  s hjemmeside – (på engelsk: Danish Publishers Association)
 Toksværd, Harald (24. september 2020) "DEN ULTIMATIVE FORLAGSGUIDE 2020", Litteraturnu. Hentet d. 18. maj 2021.

 
Litteratur
Erhvervsliv
Zenit Skt. Petersborg

Futbolnij klub Zenit Skt. Petersborg (, ) er en russisk fodboldklub, der hører hjemme i Skt. Petersborg. Klubben blev grundlagt i 1925 og spiller på Stadion Skt. Petersborg.

Stadion 

Zenits hjemmebane er Petrovskij Stadion i Sankt Petersborg med plads til cirka 21.500. I 2007 blev klubbens tidligere hjemmebane Kirov Stadium revet ned, for at blive erstattet af et nyt moderne stadion, Stadion Skt. Petersborg. Det nye fodboldstadion i Sankt Petersborg stod færdigt i foråret 2017, med en kapacitet på 68.000 tilskuere, og Zenit spiller fremover sine hjemmekampe der.

Titler 

UEFA Cup
Vinder: 2008
UEFA Super Cup
Vinder: 2008

 Rusland

Russian Premier League
Vinder: 2007, 2010, 2011/12, 2014/15, 2018/19
Russisk Pokalturnering
Vinder: 1999, 2010, 2016
Russisk Super Cup
Vinder: 2008, 2015, 2016

 Sovjet Union

Soviet Top League
Vinder: 1984
Sovjetisk Pokalturnering
Vinder: 1944
Sovjetisk Super Cup
Vinder: 1984

Nuværende Trup 
  Aleksandr Anyukov        
  Yuri Lodygin       
  Igor Smolnikov        
  Mikhail Kerzhakov     
  Pavel Mogilevets      
  Viktor Fayzulin         
  Aleksandr Ryazantsev           
  Artem Dzyuba             
  Aleksandr Kokorin         
  Oleg Shatov
  Artur Yusupov
  Yuri Zhirkov
  Andrei Lunev
  Aleksandr Erokhin
  Dmitri Poloz
  Denis Terentev
  Daler Kuzyaev
  Elmir Nabiullin
  Magomed Ozdoev
  Christian Noboa
  Luka Djordjevic
  Luis Neto
  Domenico Criscito
  Javi García
  Branislav Ivanović
  Hernani 
  Giuliano 
  Robert Mak 
  Yohan Mollo 
  Leandro Paredes  
  Sebastian Driussi 
  Emanuel Mammana 
  Matias Kranevitter  
  Emiliano Rigoni

Eksterne henvisninger 

 Zenits officielle hjemmeside på Engelsk
 Zenits officielle hjemmeside på Dansk

Fodboldklubber i Rusland
 
Etableret i 1925
Sport i Sankt Petersborg
Værft

Et værft er et sted, hvor der bygges og/eller vedligeholdes skibe og/eller både.
Et værft kan også udgøre en virksomhed, mens det i andre tilfælde er en del af en virksomhed, der driver flere værfter.

Egentlig betyder det et sted, hvor man vender og drejer skibe – de fleste steder anvendes dog en tørdok, hvor skibet kan ligge i normal vinkel under arbejdet. Men joller og andre små fartøjer vil ofte blive vendt og drejet både under produktion og reparation.

Danske værfter

Eksisterende værfter 
 Assens Skibsværft A/S, Assens
 Bredgaard Boats ApS, Rødby (tidl. Egon Bredgaard & Co. ApS, senere Bredgaard Bådeværft ApS beliggende i Sakskøbing)
 Esbjerg Shipyard A/S, Esbjerg
 Fayard, Lindø, Odense (tidl. Fredericia skibsværft.)
 Faaborg Værft A/S, Faaborg
 Grenaa Skibsværft, Grenaa
 HRS Korsør (tidl. Korsør Skibsværft), Korsør
 Hvide Sande Skibs- & Baadebyggeri, Hvide Sande
 Vestværftet, Hvide Sande
 Karstensens Skibsværft, Skagen

 Marstal Værft, Marstal
 Orskov Yard, Frederikshavn
 Petersen & Sørensen Motorværksted, Svendborg
 J. Ring-Andersen Skibsværft, Frederiksø, Svendborg
 Søby Værft, Søby – Ærø
 Thurøbund Yachtværft, Thurø
 Wärtsilä Danmark A/S, Hirtshals

Lukkede værfter 
 Aros Maritime, Århus – lukkede 2009
 Aabenraa Værft A/S, Aabenraa – konkurs 2007
 Aalborg Værft, Aalborg – lukkede 1988
 Burmeister & Wain, København – lukkede 1996
 Danyard, Frederikshavn (tidl. H.V. Buhls Skibsværft og Frederikshavn Værft & Tørdok) – lukkede 1999
 Helsingør Skibsværft, Helsingør (Helsingør Jernskibs- & Maskinbyggeri A/S) – lukkede 1983
 Holbæk Skibsværft, Holbæk – lukkede 2007
 Nakskov Skibsværft, Nakskov – lukkede 1986
 Johs. Kristensens Skibsbyggeri, Hvide Sande – lukkede 1995
 Nordsøværftet, Ringkøbing – lukkede 1997
 Odense Stålskibsværft, Lindø, Odense – Gradvis nedtrapning af medarbejdere fra 2009 til 2012, og helt lukket i 2012, efter sidste skib blev færdigbygget.
 Orlogsværftet, København – lukkede 1991
 Royal Denship, Århus – lukkede 2009
 Rudkøbing Bådebyggeri & Riggerværksted, Rudkøbing - lukke 2016
 Sakskøbing Skibsværft, Sakskøbing - lukkede ca. 2003-2004 (sidste nybygning - en pram - blev dog leveret i 1994)
 Svendborg Værft, Svendborg – lukkede 2001
 Thisted Skibsværft, Thisted - lukkede 1980
 Århus Flydedok, Århus – lukkede 1999
 Århus Værft, Århus – lukkede 2007
 Danish Yacht, Skagen lukket 2015, Arealet overtaget af Karstensens skibsværft

Referencer

Eksterne links 

 Danske Maritime (tidl. Skibs­værfts­foreningen), Brancheforening for maritimt forankrede virksomheder – officiel website 
 Kåre Lauring: "Danmarks store skibsværfter, De maritime museers redningsarbejde" – fra Teknik & Kultur 

 
Skibsterminologi
Peter Lund Buhr

Peter Lund Buhr (født 1989) er en dansk fodboldspiller i fodboldklubbben Viborg FF.
Han har i juli og august 2006 været med på bænken hos Viborgs superligahold.

Eksterne henvisninger 

Fodboldspillere fra Danmark
Tamdrup Bisgård

Tamdrup Bisgård er en gammel sædegård. Tamdrup Bisgård ligger 1 km nordvest for Kørup St. Gården ligger i Tamdrup Sogn i Horsens Kommune. Hovedbygningen er opført i 1784 og ombygget i 1894-1895. Tamdrup Bisgård Gods er på 441 hektar med Marienborg og Vrønding Østergård

Ejere af Tamdrup Bisgård 
 (1276-1536) Århus Bispestol
 (1536-1664) Kronen
 (1664-1683) Jacob de Lima / Isak de Lima / Samuel de Lima
 (1683-1688) Henrik Müller
 (1688-1690) Hans Nansen
 (1690-1725) Frederik Olufsen Svane
 (1725-1730) Else Marie Thorup gift (1) Svane (2) Mandix
 (1730-1744) Jens Olesen Mandix
 (1744-1805) Ole Jensen Mandix
 (1805-1813) Johanne Marie Kruse gift (1) Mandix (2) Hasselbalch
 (1813-1826) Steen Hasselbalch
 (1826-1848) Rasmus Secher
 (1848-1887) Otto Arenfeldt Reedtz
 (1887-1888) Otto Arenfeldt Reedtzs dødsbo
 (1888-1908) Jacob M. Lorenzen
 (1908-1961) Anne Johanne Cecilie Ipsen gift Lorenzen
 (1961-1978) Karen Mathilde Nielsdatter Juel gift (1) Bentzen (2) Knuth
 (1978-1999) Jens Laursen / Birgit Laursen
 (1999-) Alan Nissen

Ekstern henvisning 
 Dansk Center for Herregårdsforskning: Tamdrup Bisgård , hentet 19. juli 2016

Herregårde i Horsens Kommune
Herregårde i Skanderborg Amt
Fredede slotte og herregårde i Danmark
Fredede bygninger, konstruktioner og anlæg i Horsens Kommune